Okresná prokuratúra Vranov nad Topľou 
Nám. Slobody 5, 093 80 Vranov nad Topľou

Číslo: Pv 459/15/7713	Vranov nad Topľou, 04.11.2015 
EEČ : 2-61-135-2015

U Z N E S E N I E

Trestná vec:	obv. XXXXX 
Trestný čin:	Prečin Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Vranov nad Topľou 

Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného  
XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX
	väzba: nie
ktorý je trestne stíhaný pre trestný čin:
- Prečin Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

ako zodpovedný pracovník podnikateľského subjektu XXXXX so sídlom XXXXX číslo XXXXX, okr. XXXXX IČO: XXXXX, zaregistrovaný v registri XXXXX XXXXX, ako zamestnávateľ v období od XXXXX do XXXXX neodviedol poistné na nemocenské poistenie, dôchodkové poistenie a poistné na poistenie v nezamestnanosti, ktoré zrazil zamestnancom, čím takto bola na ujmu Slovenskej republiky zastúpenej SXXXXX pobočka XXXXX spôsobená škoda vo výške XXXXX €,  

lebo zanikla trestnosť činu  
 
Odôvodnenie:
Vyšetrovateľ Okresného riaditeľstva PZ Odboru kriminálnej polície XXXXX uznesením sp. zn. ORP-220/2-VYS-VT-2015 zo dňa 05.06.2015 podľa § 199 ods. 1 Trestného poriadku začal trestné stíhanie vo veci pre spáchanie prečinu neodvedenia dane a poistného podľa § 277 ods. 1 Trestného zákona a prečinu nezaplatenia dane a poistného podľa § 278 ods. 1 Trestného zákona, kde výšku dlhu na poistnom XXXXX pobočka XXXXX vyčíslila na sumu XXXXX za zamestnávateľa a sumu XXXXX za zamestnancov. Uznesením vyššie uvedenej spisovej značky zo dňa 05.08.2015 podľa § 206 ods. 1 Trestného poriadku vyšetrovateľ PZ vzniesol obvinenie XXXXX pre prečin neodvedenia dane a poistného podľa § 277 ods. 1 Trestného zákona, ktorého sa dopustil na tom skutkovom základe ako je uvedené vo výrokovej časti tohto uznesenia.

Po ukončení vyšetrovania predložil vyšetrovateľ PZ tunajšej prokuratúre
vyšetrovací spis s návrhom na zastavenie trestného stíhania podľa § 215 ods. 1
písm. h/ Trestného poriadku s poukazom na ust. § 86 písm. e/ Trestného zákona.

Preskúmaním vyšetrovacieho spisu som zisti, že návrh vyšetrovateľa PZ je
dôvodný.

	V priebehu vyšetrovania bol do konania pribratý znalec z odvetvia účtovníctvo a daňovníctvo, ktorý po preverení celkovej finančnej situácie podnikateľského subjektu zistil, že obvinený s poukazom na svoju finančnú situáciu za vyššie uvedené obdobie mohol Sociálnej poisťovni pobočka XXXXX uhradiť poistné za zamestnancov iba vo výške XXXXX-€. 

Po zákonnom poučení o ustanovení o účinnej ľútosti podľa § 86 písm. e/ Trestného zákona, obvinený XXXXX dlžnú čiastku vo výške XXXXX-€ uhradil do pokladne XXXXX pobočka XXXXX dňa XXXXX, čo je zrejmé z príjmového pokladničného dokladu, ktorý je zadokumentovaný vo vyšetrovacom spise na č.l. 114.

Podľa § 215 ods. 1 písm. h/ Trestného poriadku prokurátor zastaví trestné
stíhanie ak zanikla trestnosť činu.

Podľa § 86 písm. e/ Trestného zákona, trestnosť trestného činu zaniká aj vtedy ak ide o trestný čin skrátenia dane a poistného podľa § 276 Trestného zákona,  neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

Vzhľadom k vyššie uvedenému bolo potrebné rozhodnúť tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.  

	Mgr. Maroš Kuruc 
	 prokurátor